РЕПУБЛИКА СРБИЈА

НАРОДНА СКУПШТИНА

01 Број 06-2/163-21

13. мај 2021. године

Б е о г р а д

**З А П И С Н И К**

**ЈЕДАНАЕСТЕ СЕДНИЦЕ ПРВОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 11, 12. и 13. МАЈА 2021. ГОДИНЕ**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 124 народна посланика, а применом електронског система за гласање утврђено је да су у сали присутна 153 народна посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: проф. др Јахја Фехратовић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од председника Владе, Министарства просвете, науке и технолошког развоја и директора Републичког завода за статистику, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од Министарства унутрашњих послова, др Муамер Бачевац, представник Посланичке групе Социјалдемократска партија Србије и Александар Марковић, представник Посланичке групе „Александар Вучић - за нашу децу“.

Председавајући др Владимир Орлић, потпредседник Народне скупштине, је обавестио да је спречена да седници присуствује народни посланик Јелисавета Вељковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Душан Бајатовић, Арђенд Бајрами, Надије Бећири, др Марко Богдановић, Јосип Броз, Владан Глишић, Младен Грујић, Владимир Ђукановић, Милан Ђурица, Нинослав Ерић, Илија Животић, Крсто Јањушевић, Александар Јовановић, мр Јадранка Јовановић, Наташа Јовановић, Шаип Камбери, Драгомир Карић, Јован Колунџија, Ђорђе Комленски, Селма Кучевић, Никола Лазић, Софија Максимовић, проф. др Предраг Марковић, др Милорад Мијатовић, Марко Младеновић, Оливера Недељковић, проф. др Александра Павловић Марковић, Јован Палалић, Љубо Петровић, Мира Петровић, Милена Поповић, Мисала Праменковић, Марина Рагуш, Драгана Радиновић, Момир Сојилковић, Иван Тасовац, Тома Фила, Љиљана Кузмановић-Вујаковић и Марина Мирковић.

Народна скупштина је већином гласова усвојила Записник Осме седнице Првог редовног заседања Народне скупштине Републике Србије у 2021. години, одржане 15. и 20. априла 2021. године (од 183 присутна народна посланика, 170 је гласало за, а 13 није гласало).

Затим је Народна скупштина прешла на утврђивање дневног реда.

Изјашњавајући се о предлогу за допуну предложеног дневног реда, Народна скупштина није прихватила предлог народног посланика Ане Караџић да се дневни ред допуни тачком - Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Ане Караџић, од 185 присутних народних посланика, 16 је гласао за, а 169 није гласало).

Народна скупштина је, већином гласова (од 185 присутних народних посланика, 176 је гласало за, а девет није гласало), прихватила предлог народног посланика др Александра Мартиновића да се обави:

**1. заједнички начелни претрес о:**

**- Предлогу закона о изменама и допунама Закона о запошљавању и осигурању за случај незапослености**, који је поднела Влада (број 011-729/21 од 23. априла 2021. године),

**- Предлогу закона о техничким захтевима за производе и оцењивању усаглашености**, који је поднела Влада (број 011-728/21 од 23. априла 2021. године),

**-** **Предлогу закона о изменама и допунама Закона о печату државних и других органа**, који је поднела Влада (број 011-698/21 од 19. априла 2021. године),

**-** **Предлогу закона о изменама и допунама Закона о уговорима о превозу у железничком саобраћају**, који је поднела Влада (број 011-692/21 од 19. априла 2021. године) и

**- Предлогу закона о изменама и допунама Закона о оснивању Музеја жртава геноцида**, који је поднела Влада (број 011-691/21 од 16. априла 2021. године);

**2. заједнички јединствени претрес о:**

**- Предлогу закона о потврђивању Меморандума између Владе Републике Србије и Владе Комонвелта Доминике о сарадњи у области пољопривреде**, који је поднела Влада (број 011-730/21 од 23. априла 2021. године),

**- Предлогу закона о потврђивању Уговора између Републике Србије и Републике Аргентине о изручењу**, који је поднела Влада (број 011-689/21 од 16. априла 2021. године),

**- Предлогу закона о потврђивању Уговора између Републике Србије и Републике Аргентине о узајамној правној помоћи у кривичним стварима**, који је поднела Влада (број 011-688/21 од 16. априла 2021. године),

**- Предлогу закона о потврђивању Уговора између Републике Србије и Републике Белорусије о изручењу**, који је поднела Влада (број 011-687/21 од 16. априла 2021. године) и

**- Предлогу закона о потврђивању Уговора између Републике Србије и Републике Аргентине о трансферу осуђених лица и сарадњи у извршењу кривичних санкција**, који је поднела Влада (број 011-686/21 од 16. априла 2021. године);

**3. заједнички јединствени претрес о:**

**- Предлогу одлуке о престанку функције председника Прекршајног суда у Лазаревцу**, који је поднео Одбор за правосуђе, државну управу и локалну самоуправу (број 118-676/21-1 од 20. априла 2021. године) и

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група СОЦИЈАЛИСТИЧКА ПАРТИЈА СРБИЈЕ (СПС) (број 02-683/21 од 15. априла 2021. године).

Народна скупштина је, већином гласова (од 185 присутних народних посланика, 177 је гласало за, а осам није гласало), утврдила дневни ред Једанаесте седнице Првог редовног заседања Народне скупштине Републике Србије у 2021. години, у целини.

Тако утврђен дневни ред је следећи:

1. **Предлог закона о изменама и допунама Закона о запошљавању и осигурању за случај незапослености,** који је поднела Влада (број 011-729/21 од 23. априла 2021. године),
2. **Предлог закона о техничким захтевима за производе и оцењивању усаглашености,** који је поднела Влада (број 011-728/21 од 23. априла 2021. године),
3. **Предлог закона о изменама и допунама Закона о печату државних и других органа,** који је поднела Влада (број 011-698/21 од 19. априла 2021. године),
4. **Предлог закона о изменама и допунама Закона о уговорима о превозу у железничком саобраћају,** који је поднела Влада (број 011-692/21 од 19. априла 2021. године),
5. **Предлог закона о** **изменама и допунама Закона о оснивању Музеја жртава геноцида**, који је поднела Влада (број 011-691/21 од 16. априла 2021. године),
6. **Предлог закона о потврђивању Меморандума између Владе Републике Србије и Владе Комонвелта Доминике о сарадњи у области пољопривреде,** који је поднела Влада (број 011-730/21 од 23. априла 2021. године),
7. **Предлог закона о потврђивању Уговора између Републике Србије и Републике Аргентине о изручењу,** који је поднела Влада (број 011-689/21 од 16. априла 2021. године),
8. **Предлог закона о потврђивању Уговора између Републике Србије и Републике Аргентине о узајамној правној помоћи у кривичним стварима,** који је поднела Влада (број 011-688/21 од 16. априла 2021. године),
9. **Предлог закона о потврђивању Уговора између Републике Србије и Републике Белорусије о изручењу,** који је поднела Влада (број 011-687/21 од 16. априла 2021. године),
10. **Предлог закона о потврђивању Уговора између Републике Србије и Републике Аргентине о трансферу осуђених лица и сарадњи у извршењу кривичних санкција,** који је поднела Влада (број 011-686/21 од 16. априла 2021. године),
11. **Предлог одлуке о престанку функције председника Прекршајног суда у Лазаревцу,** који је поднео Одбор за правосуђе, државну управу и локалну самоуправу (број 118-676/21-1 од 20. априла 2021. године),
12. **Предлог одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група СОЦИЈАЛИСТИЧКА ПАРТИЈА СРБИЈЕ (СПС) (број 02-683/21 од 15. априла 2021. године).

Председавајући је, сагласно члану 90. став 1. Пословника Народне скупштине, обавестио да су позвани да седници присуствују: Маја Гојковић, потпредседник Владе и министар културе и информисања, проф. др Дарија Кисић- Тепавчевић, министар за рад, запошљавање, борачка и социјална питања, Анђелка Атанасковић, министар привреде, Марија Обрадовић, министар државне управе и локалне самоуправе, Томислав Момировић, министар грађевинарства, саобраћаја и инфраструктуре, Зоран Антић, државни секретар у Министарству за рад, запошљавање, борачка и социјална питања, Маја Мачужић-Пузић, државни секретар у Министарству државне управе и локалне самоуправе, Вукица Килибарда, вршилац дужности секретара Министарства културе и информисања, Данијела Ванушић, вршилац дужности помоћника министра културе и информисања, Александар Старчевић, вршилац дужности помоћника министра привреде, мр Анита Димовски, вршилац дужности помоћника министра грађевинарства, саобраћаја и инфраструктуре, Никола Мирковић, начелник одељења у Министарству привреде, Вида Јерковић, начелник Одељења у Министарству грађевинарства, саобраћаја и инфраструктуре, Александра Јовановић, руководилац Групе у Министарству привреде, Миле Митровић, шеф Одсека у Министарству привреде, Милош Станојевић, саветник у Министарству грађевинарства, саобраћаја и инфраструктуре, Татјана Чабак и Ирена Оташевић из Министарства државне управе и локалне самоуправе, Светлана Јовановић из Кабинета председника Владе и Милан Јосимов из Канцеларије за информационе технологије и електронску управу.

Затим је Народна скупштина прешла на рад по утврђеном дневном реду седнице, односно на **заједнички начелни претрес о предлозима закона из тачака од 1. до 5. дневног реда**.

Председавајући др Владимир Орлић, потпредседник Народне скупштине је, сагласно члану 157. став 2. Пословника, отворио заједнички начелни претрес о:

**- Предлогу закона о изменама и допунама Закона о запошљавању и осигурању за случај незапослености**,

**- Предлогу закона о техничким захтевима за производе и оцењивању усаглашености**,

**- Предлогу закона о изменама и допунама Закона о печату државних и других органа**,

**- Предлогу закона о изменама и допунама Закона о уговорима о превозу у железничком саобраћају** и

**- Предлогу закона о изменама и допунама Закона о оснивању Музеја жртава геноцида**.

Уводно излагање о предлозима закона поднели су представници предлагача проф. др Дарија Кисић-Тепавчевић, министар за рад, запошљавање, борачка и социјална питања, **Анђелка Атанасковић**, министар привреде, **Маја Гојковић**, потпредседница Владе и министар културе и информисања **и Марија Обрадовић**, министар државне управе и локалне самоуправе.

У заједничком начелном претресу учествовали су народни посланици: Миланка Јевтовић Вукојичић, известилац Одбора за рад, социјална питања, друштвену укљученост и смањење сиромаштва, Сандра Божић, известилац Одбора за културу и информисање, Јелена Жарић Ковачевић, известилац Одбора за уставна питања и законодавство, Елвира Ковач, известилац Одбора за европске интеграције, Дејан Кесар, известилац Одбора за правосуђе, државну управу и локалну самоуправу и Верољуб Арсић, известилац Одбора за привреду, регионални развој, трговину, туризам и енергетику (након чијег излагања је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова), др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Наташа Михаиловић-Вацић, заменик председника Посланичке групе Социјалдемократска партија Србије, др Емеше Ури, представник Посланичке групе САВЕЗ ВОЈВОЂАНСКИХ МАЂАРА, Жељко Томић, представник Посланичке групе СПАС, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) и Миланка Јевтовић Вукојичић, представник Посланичке групе „Александар Вучић - за нашу децу“ (након чијег излагања је председавајући др Владимир Орлић, потпредседник Народне скупштине, одредио паузу у трајању од једног часа).

После паузе, седница је настављена у 15 часова и 5 минута.

У наставку заједничког начелног претреса учествовали су народни посланици: Самир Тандир, Марија Јевђић, Даниел Ђивановић, Смиља Тишма (након чијег излагања се за реч јавила министар Маја Гојковић), Миленко Јованов (поводом чијег излагања се за реч јавио народни посланик Ивица Дачић, а затим су уследиле реплике народних посланика Миленка Јованова и Ивице Дачића, после чега се за реч јавила министар Маја Гојковић, за реплике народни посланици Миленко Јованов и Ивица Дачић, за реч министар Маја Гојковић и за реплику народни посланик Ивица Дачић), Милија Милетић, Загорка Алексић, Звонимир Стевић, Сандра Јоковић, др Весна Ивковић, Оливера Огњановић, Маријан Ристичевић, Предраг Рајић, Сања Лакић, Самира Ћосовић, Милица Николић, др Муамер Бачевац, Милимир Вујадиновић, Весна Недовић, Ђорђе Дабић, Небојша Бакарец, Марко Парезановић и Невенка Костадинова.

Затим је председавајући закључио заједнички начелни претрес о предлозима закона из тачака од 1. до 5. дневног реда.

Првог дана рада, седница је завршена у 18 часова и 55 минута.

**Други дан рада – 12. мај 2021. године**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 86 народних посланика, а применом електронског система за гласање утврђено је да су у сали присутна 124 народна посланика и да постоје услови за рад.

Председник је обавестио да је спречена да седници присуствује народни посланик Јелисавета Вељковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Душан Бајатовић, Арђенд Бајрами, Надије Бећири, др Марко Богдановић, Зоран Бојанић, Јосип Броз, Никола Војиновић, Владан Глишић, Младен Грујић, проф. др Зоран Драгишић, Владимир Ђукановић, Милан Ђурица, Нинослав Ерић, Илија Животић, Владан Заграђанин, Марко Зељуг, Крсто Јањушевић, Сања Јефић Бранковић, Александар Јовановић, Бранимир Јовановић, мр Јадранка Јовановић, Никола Јоловић, Шаип Камбери, Драгомир Карић, Јован Колунџија, Маријана Крајновић, Стефан Кркобабић, Селма Кучевић, Никола Лазић, Софија Максимовић, Драган Д. Марковић, проф. др Предраг Марковић, Ненад Митровић, Марко Младеновић, Оливера Недељковић, Јован Палалић, Биљана Пантић Пиља, Марко Парезановић, Ђуро Перић, Љубо Петровић, Мира Петровић, Милена Поповић, Мисала Праменковић, Никола Радосављевић, Катарина Ракић, Јелица Сретеновић, Момир Стојилковић, Иван Тасовац, Смиља Тишма, проф. др Јахја Фехратовић, Ненад Филиповић, Александар Чотрић, Љиљана Кузмановић-Вујаковић, Марина Мирковић и Никола Кожовић.

Председник је, сагласно члану 90. став 1. Пословника, обавестио да су позвани да седници присуствују Бранислав Недимовић, потпредседник Владе и министар пољопривреде, шумарства и водопривреде, Маја Поповић, министар правде, проф. др Дарија Кисић-Тепавчевић, министар за рад, запошљавање, борачка и социјална питања, Никола Наумовски, вршилац дужности помоћника министра правде, Ведрана Илић, вршилац дужности помоћника министра пољопривреде, шумарства и водопривреде, Миланка Давидовић, шеф Одсека у Министарству пољопривреде, шумарства и водопривреде и Владимир Винш, виши саветник у Министарству правде.

Затим је Народна скупштина наставила рад и прешла на **заједнички јединствени претрес o предлозима закона из тачака од 6. до 10. дневног реда**.

Председник је, сагласно члану 170. став 1, а сходно члану 157. став 2. Пословника,отворио заједнички јединствени претрес o:

**- Предлогу закона о потврђивању Меморандума између Владе Републике Србије и Владе Комонвелта Доминике о сарадњи у области пољопривреде**,

**- Предлогу закона о потврђивању Уговора између Републике Србије и Републике Аргентине о изручењу,**

**- Предлогу закона о потврђивању Уговора између Републике Србије и Републике Аргентине о узајамној правној помоћи у кривичним стварима,**

**- Предлогу закона о потврђивању Уговора између Републике Србије и Републике Белорусије о изручењу** и

**- Предлогу закона о потврђивању Уговора између Републике Србије и Републике Аргентине о трансферу осуђених лица и сарадњи у извршењу кривичних санкција.**

Уводно излагање о предлозима закона поднели су представници предлагача проф. др Дарија Кисић-Тепавчевић, министар за рад, запошљавање, борачка и социјална питања и Маја Поповић, министар правде.

У заједничком јединственом претресу учествовали су народни посланици: Јелена Жарић Ковачевић, известилац Одбора за уставна питања и законодавство, Маријан Ристичевић, известилац Одбора за пољопривреду, шумарство и водопривреду, Дејан Кесар, известилац Одбора за правосуђе, државну управу и локалну самоуправу, др Муамер Зукорлић, представник Посланичке групе "СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС", мр Ђорђе Косанић, представник Посланичке групе ЈЕДИНСТВЕНА СРБИЈА (ЈС), Јасмина Каранац, представник Посланичке групе Социјалдемократска партија Србије, Александар Мирковић, представник Посланичке групе „Александар Вучић - за нашу децу“ (поводом чијег излагања се за реч јавила министар Маја Поповић), Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Самир Тандир, Данијела Вељовић, Славенко Унковић, Дијана Радовић, Рајка Матовић, Дубравка Краљ, Ана Белоица, проф. др Драгољуб Ацковић, Милица Обрадовић, Иван Рибаћ (затим је председавајућа Елвира Ковач, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова), Весна Кнежевић, Угљеша Мрдић, Љиљана Малушић и Србислав Филиповић, а затим је председавајућа одредила паузу у трајању од једног часа.

Након паузе, седница је настављена у 15 часова и 20 минута.

У наставку заједничког јединственог претреса учествовали су народни посланици: Виктор Јевтовић, проф. др Марко Атлагић, Адам Шукало, Маријан Ристичевић, Илија Матејић, Верољуб Арсић, Борис Бурсаћ, проф. др Владимир Маринковић, Милимир Вујадиновић и Александар Мирковић, представник Посланичке групе „Александар Вучић - за нашу децу“ (поводом чијег излагања се за реч јавила министар Маја Поповић).

Затим је председавајући Радован Тврдишић, потпредседник Народне скупштине, закључио заједнички јединствени претрес о предлозима закона из тачака од 6. до 10. дневног реда.

Другог дана рада, седница је завршена у 17 часова и 25 минута.

**Трећи дан рада – 13. мај 2021. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 57 народних посланика, а применом електронског система за гласање утврђено је да је у сали присутно 108 народних посланика и да постоје услови за рад.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства културе и информисања, Арпад Фремонд, представник Посланичке групе САВЕЗ ВОЈВОЂАНСКИХ МАЂАРА - од Министарства просвете, науке и технолошког развоја, Тома Фила, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и проф. др Драгољуб Ацковић, представник Посланичке групе „Александар Вучић - за нашу децу“ - од Министарства правде и Министарства културе и информисања.

Председник је обавестио да је спречена да седници присуствује народни посланик Јелисавета Вељковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Арђенд Бајрами, др Муамер Бачевац, Надије Бећири, Јосип Броз, Владан Глишић, Младен Грујић, Милован Дрецун, Владимир Ђукановић, Илија Животић, Марко Зељуг, др Муамер Зукорлић, Енис Имамовић, Крсто Јањушевић, мр Јадранка Јовановић, Шаип Камбери, Драгомир Карић, Маријана Крајновић, Селма Кучевић, Никола Лазић, др Дарко Лакетић, Софија Максимовић, Драган Д. Марковић, Јелена Мијатовић, др Балинт Пастор, Ђуро Перић, Мира Петровић, Милена Поповић, Мисала Праменковић, Момир Стојилковић, Самир Тандир, Иван Тасовац, Самира Ћосовић, проф. др Јахја Фехратовић, Ненад Филиповић, Мирсад Хоџић, Ацо Петровић, Љиљана Кузмановић-Вујаковић и Марина Мирковић.

Затим је Народна скупштина наставила рад и прешла на **заједнички јединствени претрес о предлозима одлука из тачака 11. и 12. дневног реда**.

Председник је, сагласно члановима 192. став 3. и 202, а сходно члану 157. став 2. Пословника, отворио заједнички јединствени претрес о:

**- Предлогу одлуке о престанку функције председника Прекршајног суда у Лазаревцу** и

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије.**

У заједничком јединственом претресу учествовали су народни посланици: Јелена Жарић Ковачевић, представник Посланичке групе „Александар Вучић - за нашу децу“, Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Бранимир Јовановић, председник Посланичке групе Социјалдемократска партија Србије, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Тома Фила, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (након чијег излагања је председавајућа Елвира Ковач, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), Милија Милетић, Сања Јефић Бранковић, Војислав Вујић, Дубравка Краљ, Небојша Бакарец, Ђорђе Милићевић, Иван Рибаћ, Виктор Јевтовић, Ђорђе Тодоровић, Рајка Матовић, Ђорђе Дабић и Миланка Јевтовић Вукојичић, након чега је председавајућа Марија Јевђић, потпредседник Народне скупштине, одредила паузу у трајању од једног часа.

После паузе, седница је настављена у 15 часова и 15 минута.

У наставку заједничког јединственог претреса учествовали су народни посланици: Младен Бошковић, Ивана Николић, Стефан Србљановић, проф. др Владимир Маринковић, Милош Банђур (коме је реплицирао народни посланик Ђорђе Милићевић), Маријан Ристичевић, Дејан Кесар, Верољуб Арсић, Вук Мирчетић, проф. др Марко Атлагић и Лука Кебара.

Затим је председавајући Радован Тврдишић, потпредседник Народне скупштине у складу са чланом 98. став 4. Пословника, закључио заједнички јединствени претрес о предлозима одлука из тачака 11. и 12. дневног реда.

Председавајући је, сагласно члану 87. став 5. Пословника Народне скупштине, одредио четвртак, 13. мај 2021. године, са почетком у 18,00 часова, као Дан за гласање о тачкама дневног реда Једанаесте седнице Првог редовног заседања Народне скупштине Републике Србије у 2021. години.

Применом електронског система за гласање утврђено је да је у сали присутно 176 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ЗАПОШЉАВАЊУ И ОСИГУРАЊУ ЗА СЛУЧАЈ НЕЗАПОСЛЕНОСТИ**

Пошто је Народна скупштина обавила заједнички начелни претрес о предлозима закона из тачака од 1. до 5. дневног реда, а с обзиром на то да на предлоге закона нису поднети амандмани Народна скупштина је, сагласно члану 160. став 3. Пословника, одлучивала само о предлозима закона у целини.

Народна скупштина је, једногласно (од 185 присутних народних посланика, 185 је гласало за), усвојила Предлог закона о изменама и допунама Закона о запошљавању и осигурању за случај незапослености, у целини.

**2. тачка дневног реда – ПРЕДЛОГ ЗАКОНА О ТЕХНИЧКИМ ЗАХТЕВИМА ЗА ПРОИЗВОДЕ И ОЦЕЊИВАЊУ УСАГЛАШЕНОСТИ**

Народна скупштина је, већином гласова (од 185 присутних народних посланика, 184 су гласала за, а један није гласао), усвојила Предлог закона о техничким захтевима за производе и оцењивању усаглашености, у целини.

**3. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПЕЧАТУ ДРЖАВНИХ И ДРУГИХ ОРГАНА**

Народна скупштина је, једногласно (од 186 присутних народних посланика, 186 је гласало за), усвојила Предлог закона о изменама и допунама Закона о печату државних и других органа, у целини.

**4. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О УГОВОРИМА О ПРЕВОЗУ У ЖЕЛЕЗНИЧКОМ САОБРАЋАЈУ**

Народна скупштина је, једногласно (од 187 присутних народних посланика, 187 је гласало за), усвојила Предлог закона о изменама и допунама Закона о уговорима о превозу у железничком саобраћају, у целини.

**5. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ОСНИВАЊУ МУЗЕЈА ЖРТАВА ГЕНОЦИДА**

Народна скупштина је, једногласно (од 187 присутних народних посланика, 187 је гласало за), усвојила Предлог закона о изменама и допунама Закона о оснивању Музеја жртава геноцида, у целини.

**6. тачка дневног реда – ПРЕДЛОГ ЗАКОНА О ПОТВРЂИВАЊУ МЕМОРАНДУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ КОМОНВЕЛТА ДОМИНИКЕ О САРАДЊИ У ОБЛАСТИ ПОЉОПРИВРЕДЕ**

Народна скупштина је, већином гласова свих народних посланика (од 187 присутних народних посланика, 186 је гласало за, а један није гласао), усвојила Предлог закона о потврђивању Меморандума између Владе Републике Србије и Владе Комонвелта Доминике о сарадњи у области пољопривреде, у целини.

**7. тачка дневног реда – ПРЕДЛОГ ЗАКОНА О ПОТВРЂИВАЊУ УГОВОРА ИЗМЕЂУ РЕПУБЛИКЕ СРБИЈЕ И РЕПУБЛИКЕ АРГЕНТИНЕ О ИЗРУЧЕЊУ**

Народна скупштина је, већином гласова свих народних посланика (од 187 присутних народних посланика, 187 је гласало за), усвојила Предлог закона о потврђивању Уговора између Републике Србије и Републике Аргентине о изручењу, у целини.

**8. тачка дневног реда – ПРЕДЛОГ ЗАКОНА О ПОТВРЂИВАЊУ УГОВОРА ИЗМЕЂУ РЕПУБЛИКЕ СРБИЈЕ И РЕПУБЛИКЕ АРГЕНТИНЕ О УЗАЈАМНОЈ ПРАВНОЈ ПОМОЋИ У КРИВИЧНИМ СТВАРИМА**

Народна скупштина је, већином гласова свих народних посланика (од 187 присутних народних посланика, 186 је гласало за, а један није гласао), усвојила Предлог закона о потврђивању Уговора између Републике Србије и Републике Аргентине о узајамној правној помоћи у кривичним стварима, у целини.

**9. тачка дневног реда – ПРЕДЛОГ ЗАКОНА О ПОТВРЂИВАЊУ УГОВОРА ИЗМЕЂУ РЕПУБЛИКЕ СРБИЈЕ И РЕПУБЛИКЕ БЕЛОРУСИЈЕ О ИЗРУЧЕЊУ**

Народна скупштина је, већином гласова свих народних посланика (од 187 присутних народних посланика, 185 је гласало за, а два нису гласала), усвојила Предлог закона о потврђивању Уговора између Републике Србије и Републике Белорусије о изручењу, у целини.

**10. тачка дневног реда – ПРЕДЛОГ ЗАКОНА О ПОТВРЂИВАЊУ УГОВОРА ИЗМЕЂУ РЕПУБЛИКЕ СРБИЈЕ И РЕПУБЛИКЕ АРГЕНТИНЕ О ТРАНСФЕРУ ОСУЂЕНИХ ЛИЦА И САРАДЊИ У ИЗВРШЕЊУ КРИВИЧНИХ САНКЦИЈА**

Народна скупштина је, већином гласова свих народних посланика (од 187 присутних народних посланика, 187 је гласало за), усвојила Предлог закона о потврђивању Уговора између Републике Србије и Републике Аргентине о трансферу осуђених лица и сарадњи у извршењу кривичних санкција, у целини.

**11. тачка дневног реда – ПРЕДЛОГ ОДЛУКЕ О ПРЕСТАНКУ ФУНКЦИЈЕ ПРЕДСЕДНИКА ПРЕКРШАЈНОГ СУДА У ЛАЗАРЕВЦУ**

Народна скупштина је, већином гласова свих народних посланика (од 187 присутних народних посланика, 187 је гласало за), усвојила Предлог одлуке о престанку функције председника Прекршајног суда у Лазаревцу, у целини.

**12. тачка дневног реда – ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 187 присутних народних посланика, 187 је гласало за), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Једанаесту седницу Првог редовног заседања Народне скупштине Републике Србије у 2021. години.

Седница је закључена у 18 часова и 15 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић